ET Euroopa Liidu Teataja C 289/1

Komisjoni teatis – Euroopa Parlamendi ja nõukogu otsuse nr 377/2013/EL (ajutise erandi tegemise kohta direktiivist 2003/87/EÜ, millega luuakse ühenduses kasvuhoonegaaside saastekvootidega kauplemise süsteem) rakendamise suunised

2013/C 289/01

1. SISSEJUHATUS

Selleks et hõlbustada lennunduse heiteid käsitleva üldise lähenemisviisi kasutuselevõttu Rahvusvahelises Tsiviillennunduse Organisatsioonis (ICAO), otsustasid nõukogu ja Euroopa Parlament lükata edasi enne ICAO assamblee 38. istungjärku tekkivate teatavate kohustuste täitmise, mis tulenevad ELi heitkogustega kauplemise süsteemi (ELi HKS) loomist käsitlevast direktiivist 2003/87/EÜ (1). Otsuses nr 377/2013/EL (2) („peatamisotsus”) käsitletakse üksnes 2012. aasta lennunduse heitkoguseid.

Komisjon on koostanud kõnealuse otsuse artikli 4 kohaselt suunised, et liikmesriikide pädevad asutused saaksid otsust ühtlustatumalt kohaldada, millega välditakse võimalikku kuritarvitamist või konkurentsimoonutusi. Dokumendi koostamist on toetanud liikmesriigid ning selles võetakse arvesse 18. märtsi 2013. aasta rakendamise seminari arutelusid, samuti kliimamuutuste komitee III töörühma koosolekutel tehtud märkusi ja liikmesriikide ekspertidelt saadud kirjalikke märkusi. Tuleks märkida, et liidu õiguse lõpliku tõlgenduse võib esitada üksnes Euroopa Kohus.

2. ERANDI GEOGRAAFILINE KOHALDAMISALA

2.1. Lennud, mille puhul nõuete täitmise kohustused ei muutu („siselennud”)

HKSi kohaseid kohustusi täidetakse jätkuvalt seoses järgmiste lendudega (edaspidi „siselennud”):

2.1.1. Lennud Euroopa Majanduspiirkonna (EMP) 30 riigis asuvate lennujaamade vahel

EMP-lepingu territoriaalne kohaldamisala hõlmab ka järgmisi äärepoolseimaid piirkondi ja territooriume:

ES Kanaari saared, Ceuta, Melilla FI Ahvenamaa FR Prantsuse Guajaana, Guadeloupe, Martinique, Réunion, Saint Martin PT Assoorid, Madeira NO Jan Mayen UK Gibraltar

Basel-Mulhouse-Freiburgi lennujaam (ICAO lennuvälja koodid LFSB ja LSZM) asub Prantsusmaa territooriumil.

2.1.2. Lennud EMPs asuvate lennujaamade ja selliste lennujaamade vahel, mis asuvad EMPga tihedalt seotud aladel, kus on võetud ühine kliimamuutuse vastu võitlemise kohustus

Nõuete täitmise kohustus kehtib jätkuvalt ka selliste lendude puhul, mis toimuvad EMP lennujaamade ning Šveitsi, Horvaatia ja EMP riikide ülemeremaade ja -territooriumide lennujaamade vahel (vt allolevat loetelu).

Samuti jätkatakse HKSi kohaste kohustuste täitmist seoses lendudega, mis toimuvad EMP lennujaama ja sellise lennujaama vahel, mis asub ühes järgmistest riikidest ja territooriumidest:

Gröönimaa Fääri saared Prantsuse Polüneesia Saint-Barthélemy Mayotte Saint-Pierre ja Miquelon Uus-Kaledoonia Wallis ja Futuna Aruba Sint Eustatius Bonaire Curaçao Saba Sint-Maarten Svalbard Argentina Jersey Bermuda saar Montserrat Briti Antarktise ala Pitcairni, Hendersoni, Ducie ja Oeno saar Briti India ookeani ala Saint Helena Briti Neitsisaared Ascension ja Tristan da Cunha Kaimanisaared Lõuna-Georgia ja Lõuna-Sandwichi saared Falklandi saared Turks ja Caicos Guernsey ja sõltkonnad Akrotiri Mani saar Dhekelia Šveits Horvaatia

Sama kohaldatakse ka lendudele, mis toimuvad avamererajatistele ja -rajatistelt, mis asuvad väljaspool territoriaalvett, näiteks nafta- ja gaasipuurplatvormid ning uuringuplatvormid.

2.1.3. Siselende käsitlevad täieliku vastavuse nõuded

Kõik õhusõiduki käitajad, kes käitasid 2010., 2011. ja 2012. aastal siselende, peavad seoses kõnealuste lendudega täitma kõiki seire-, aruandlus- ja tõendamiskohustusi. Õhusõiduki käitajad, kes käitasid siselende 2012. aastal, peavad kõnealustest lendudest tuleneva heite eest tagastama 30. aprilliks 2013 lubatud heitkoguse ühikuid ehk LHÜsid (või rahvusvahelisi ühikuid kuni teatava piirini).

2.2. Lennud, mille suhtes võib kohaldada erandit („välislennud”)

Järgmiste lendude suhtes võib kohaldada erandit ning seega ei kohaldata nendele ELi HKSi nõuete täitmise kohustusi ajavahemikul 2010–2012 (edaspidi „välislennud”):

— lennud EMP 30 riigis (sealhulgas punktis 2.1.1 loetletud piirkondades ja territooriumidel) asuvatest lennujaamadest kolmandatesse riikidesse;

— lennud kolmandatest riikidest EMP 30 riigis (sealhulgas punktis 2.1.1 loetletud piirkondades ja territooriumidel) asuvatesse lennujaamadesse.

Lende punktis 2.1.2 loetletud riikide ja territooriumide sees ning nende ja kolmandate riikide vahel ei lisatud esialgu ELi HKSi reguleerimisalasse ning need jäävad endiselt süsteemist välja.

2.3. Riigid, kus ei ole lennujaama

Praegu ei ole lennujaama alljärgnevates riikides.

AN Andorra LIE Liechtenstein MC Monaco SM San Marino VA Vatikan

3. LHÜDE ERALDAMINE 2012. AASTAKS

3.1. Konto avamine

Kui õhusõiduki käitaja on väljendanud soovi avada õhusõiduki käitaja arvelduskonto, kuid ei ole saanud seda teha enne LHÜde tagastamise tähtaega, milleks oli 30. aprill 2013, sest dokumentide kogumine ja/või kontrollimine on pooleli, on riiklikud haldajad näinud ette järgmised võimalused:

— väikestel õhusõidukikäitajatel soovitatakse kasutada volitust õhusõiduki käitaja arvelduskonto avamiseks (vt registrimääruse nr 389/2013 (3) artikli 17 lõige 3);

— kokkuleppel asjaomase õhusõidukikäitajaga on liikmesriigid avanud õhusõiduki käitaja arvelduskonto õhusõiduki käitaja nimel ning määranud ajutiselt konto esindajaks riikliku haldaja kuni õhusõiduki käitaja määratud kontoesindaja heakskiitmiseni;

— kokkuleppel asjaomase õhusõidukikäitajaga on liikmesriigid avanud õhusõiduki käitaja arvelduskonto, andmata juurdepääsu volitatud esindajatele ning tagastanud LHÜsid õhusõiduki käitaja nimel.

3.2. Lennunduse LHÜde eraldamine õhusõiduki käitajatele 2012. aastaks

Lennunduse LHÜde eraldamine õhusõiduki käitajatele on võimalik siis, kui õhusõiduki käitaja arvelduskonto on avatud. Õhusõiduki käitaja arvelduskonto on vajalik ka LHÜde tagastamiseks. Kuigi õhusõiduki käitaja võib taotleda õhusõiduki käitaja arvelduskonto avamist pärast 30. aprilli 2013, ei ole tal võimalik kinni pidada 2012. aasta heitkogustega seotud LHÜde tagastamise tähtajast, milleks oli 30. aprill 2013.

Kui konto avatakse pärast 30. aprilli 2013, võib haldav liikmesriik kõnealusele õhusõiduki käitajale endiselt välja anda talle 2012. aastaks eraldatud arvu LHÜsid. Kuid selleks, et erandi kohaldamise tingimused jätkuvalt kehtiksid, võivad õhusõiduki käitajad saada tasuta lennunduse LHÜsid üksnes siselendude eest. Kõnealused LHÜd on vastavalt direktiivi artiklile 13 kolmanda perioodi (III etapp) lennunduse LHÜd, mis luuakse sel otstarbel. Komisjon kontrollib kõiki LHÜde eraldamisi tavapärasel viisil.

3.3. 2012. aastaks tasuta eraldatud lennunduse LHÜde tagasi andmine

Õhusõiduki käitajalt ei nõuta 2012. aastaks eraldatud lennunduse LHÜde tagasi andmist, kui ta otsustab täita õigusnorme täies ulatuses.

Peatamisotsuse tingimuste täitmiseks on vaja, et

— õhusõiduki käitaja annab tähtaja jooksul välislendude eest tagasi vastava arvu 2012. aasta lennunduse LHÜsid või

— õhusõiduki käitajale ei ole välislendude eest 2012. aasta lennunduse LHÜsid tasuta eraldatud.

Kõik tagasi antud LHÜd peaksid olema 2012. aasta lennunduse LHÜd. 2013. aasta lennunduse LHÜsid, üldisi LHÜsid, tõendatud heitkoguste vähendamise ühikuid (THVd) või heitkoguste vähendamise ühikuid (HVÜd) ei ole vaja tagasi anda.

Tagasi andmise tähtaeg oli 27. mai 2013, mis on 30 päeva pärast peatamisotsuse jõustumist, või sellele järgnev tööpäev, kui tähtaeg satub on riigipühale.

3.3.1. Erandi kasutamise kindlaksmääramine

Õhusõiduki käitajat loetakse erandit kasutavaks, kui ta annab tähtaja jooksul tagasi vastava arvu 2012. aasta lennunduse LHÜsid või kui ta ei saanud välislendude jaoks 2012. aasta lennunduse LHÜsid. Kui õhusõiduki käitaja sai 2012. aasta lennunduse LHÜsid, kuid ei ole neid tagasi andnud, ei loeta asjaomast õhusõiduki käitajat erandit kasutavaks.

Õhusõiduki käitaja vastust esimesele kooskõlastatud kirjale tuleks pidada üksnes informatiivseks. Vastuseid ei tohiks kasutada selleks, et teha lõplikult kindlaks, kas õhusõiduki käitaja kasutab erandit.

3.3.2. Selliste 2012. aasta lennunduse LHÜde kehtetuks tunnistamine, mis on tagasi antud

Riiklikud haldajad peaksid tunnistama kehtetuks kõik 2012. aasta lennunduse LHÜd, mis on tagasi antud.

Samuti peavad riiklikud haldajad tunnistama kehtetuks kõik loodud, kuid õhusõiduki käitajatele välja jagamata 2012. aasta lennunduse LHÜd, mis vastavad välislendudele, mille suhtes erandit kohaldatakse.

3.3.3. Avaldamine

Liikmesriigid on komisjoni arvutatud võrdlusaluste põhjal välja arvutanud tasuta eraldatavate lennunduse LHÜde arvu kuni 2020. aastani ning teavitanud sellest õhusõiduki käitajaid. Kõnealused eraldamisotsused on avaldatud vastavalt ELi HKSi käsitlevale direktiivile.

Liikmesriigid peavad avaldama teabe tasuta eraldatud lennunduse LHÜde tagasi andmise kohta üksnes selliste erandit kasutavate õhusõiduki käitajate puhul, kes on saanud tasuta LHÜsid välislendude jaoks.

Liikmesriigid, kes andsid LHÜsid välja üksnes siselendude jaoks, peavad avaldama 2012. aasta kohta uuesti arvutatud LHÜde koguse. Kui see toob kaasa avaldamiskoha muutumise, peaksid liikmesriigid teavitama komisjoni eraldamisotsuste ja tagasiandmist käsitleva teabe uuest avaldamiskohast.

4. 2012. AASTA HEITKOGUSEID KÄSITLEV SEIRE, ARUANDLUS JA TÕENDAMINE NING LHÜDE TAGASTAMINE

Kõik õhusõiduki käitajad, kelle õhusõidukid sooritasid 2012. aastal siselende, pidid esitama 2012. aasta tõendatud heitearuanded 31. märtsiks 2013 (või siseriiklikes õigusaktides sätestatud varasemal kuupäeval).

Kui õhusõiduki käitajast, kes esitas tõendatud heitearuande kõigi lendude kohta, saab välislendude puhul „erandit kasutav” käitaja, ajakohastab pädev asutus (riikliku haldaja kaudu) registris tõendatud heitkoguste arvnäitajat 2012. aasta kohta.

Samuti peab õhusõiduki käitaja tagastama 30. aprilliks 2013 sellise arvu LHÜsid, mis on võrdne 2012. aasta asjaomaste heitkogustega. Kui õhusõiduki käitaja kasutab erandit, peaks ta tagastama LHÜd üksnes siselendude eest (30. aprilliks 2013) ning seoses välislendudega andma tagasi kõnealusele käitajale välja antud ning neile lendudele vastavad 2012. aasta lennunduse LHÜd (27. maiks 2013). Kui õhusõiduki käitaja erandit ei kasuta, peaks ta tagastama ühikud kõigi sise- ja välislendude eest (30. aprilliks 2013) ning 2012. aasta lennunduse LHÜsid ei peaks ta tagasi andma.

4.1. Erandit kasutavad õhusõiduki käitajad, kes käitasid 2012. aastal üksnes välislende

Selleks, et õhusõiduki käitajat, kes käitas 2012. aastal üksnes välislende, saaks käsitada erandit kasutava käitajana, peab ta tähtaja jooksul tagasi andma kõik välislendude jaoks saadud tasuta LHÜd.

Õhusõiduki käitajad, kes käitasid 2012. aastal üksnes välislende ning kes on juba avanud õhusõiduki käitaja arvelduskonto liidu registris, peaksid tagama, et 31. märtsiks 2013 on registrisse sisestatud heitkoguseks „null”. Õhusõiduki käitajad, kes käitasid 2012. aastal üksnes välislende ning kes ei ole veel avanud õhusõiduki käitaja arvelduskontot liidu registris, ei pea 2012. aasta nõuete täitmise tsükli jaoks õhusõiduki käitaja arvelduskontot avama.

Liikmesriigid kontrollivad, kas õhusõiduki käitaja käitas 2012. aastal üksnes välislende. Heitearuannet ei nõuta.

4.2. Erandit kasutavad õhusõiduki käitajad, kes käitasid 2012. aastal välis- ja siselende

Selleks, et õhusõiduki käitajat, kes käitas 2012. aastal välis- ja siselende, saaks käsitada erandit kasutava käitajana, peab ta tähtaja jooksul tagasi andma kõik välislendude jaoks saadud tasuta LHÜd.

See eeldab õhusõiduki käitaja arvelduskonto avamist liidu registris, kui seda ei ole juba tehtud. Õhusõiduki käitajad peaksid tagama, et siselendude tõendatud heitkogused on kantud registrisse 31. märtsiks 2013.

Samuti pidid nad esitama siselendude tõendatud heitkoguste aruande 31. märtsiks 2013 (või siseriiklikes õigusaktides sätestatud varasemaks kuupäevaks) ning tagastama 2012. aasta heitkogustega (siselennud) võrdse arvu LHÜsid 30. aprilliks 2013. Õhusõiduki käitajad võisid kasutada üldisi LHÜsid, lennunduse LHÜsid ja rahvusvahelisi ühikuid. Seoses 2012. aasta heitkogustega võisid õhusõiduki käitajad kasutada THVsid ja HVÜsid kuni 15 % ulatuses sellest LHÜde üldkogusest, mis neil tuleb tagastada.

4.3. Lihtsustatud menetlused ja de minimis künnis

Kuna peatamisotsusega lükatakse nõuete täitmist edasi üksnes teatavate lendude puhul, on lihtsustatud korra kohaldamine väikeste saasteallikate suhtes komisjoni otsuse 2009/339/EÜ (4) XIV lisa 4. punkti kohaselt võimalik juhul, kui asjaomased tingimused on sise- ja välislendude põhjal täidetud (nt 2012. aastal peab sise- ja välislendude heitkoguseid olema alla 10 000 tonni). Direktiivi 2003/87/EÜ I lisa punkti j kohane de minimis künnis põhineb samuti sise- ja välislendudel.

4.4. Tõendatud heitkoguste sisestamine liidu registrisse

Liidu registrisse kantakse „riigisisesed heitkogused” ja „muud kui riigisisesed” heitkogused. Selline eristamine ei ole kuidagi seotud peatamisotsusega. See on seotud hoopis Kyoto protokolli kohase aruandlusega. Seepärast tuleb „riigisisesed heitkogused” ja „muud heitkogused” sisestada heitearuandesse eraldi (vt heitearuande vorm).

„Riigisisesed heitkogused” hõlmavad selliste lendude heitkoguseid, mille lähte- ja sihtkoht on samas liikmesriigis. See ei ole seotud üksnes haldava liikmesriigiga (vt registri rakendamise suuniseid).

Tagastamiskohustus peab põhinema nende kahe välja summal.

4.5. Rahvusvaheliste ühikute kasutamine

Liidu register arvutab automaatselt selliste rahvusvaheliste ühikute maksimaalse arvu, mida õhusõiduki käitaja saab kasutada tõendatud heitkogused käsitleva kande alusel. Seoses 2012. aastaga oli piirmääraks 15 % selliste LHÜde arvust, mille käitaja oli kohustatud tagastama.

Ühikuid ei saa tagastada enne, kui vastava kalendriaasta tõendatud heitkogused on registrisse kantud.

Erandit kasutava õhusõiduki käitaja puhul arvutatakse 15 % piirmäär üksnes siselendudest tulenevate heitkoguste suhtes. Seepärast peavad liikmesriigid kontrollima, et vähemalt 85 % tagastatud ühikutest on LHÜd. Kui õhusõiduki käitaja tagastab rahvusvahelisi ühikuid koguses, mis ületab talle antud ühikukasutusõiguse, ei võeta kõnealuseid rahvusvahelisi ühikuid nõuetele vastavuse hindamisel arvesse.

5. VASTAVUSHINDAMINE

Vastavushindamine peaks hõlmama üksnes õhusõiduki käitajaid, kes kuulusid 2012. aastal ELi HKSi. Vastavushindamine ei hõlma kommertslennuettevõtjaid, kes vastavad direktiivi I lisa punktis j sätestatud erandi tingimustele, kui nende tegevus ei ületa ühte kahest kõnealuses punktis esitatud piirmäärast (5).

Tabel 1

2012. aastal sise- ja välislende sooritanud õhusõidukikäitaja vastavushindamine

LHÜde tasuta eraldamine 2012. aastaks Välislendude eest tagasi antud 2012. aasta lennunduse LHÜd Tagastatud ühikud Nõuetele vastavuse seis täielik jah jah, siselendude eest nõuete täitmist ei nõuta täielik jah ei nõuete täitmine on vajalik siselendude puhul täielik ei üksnes siselendude eest nõuete täitmine on vajalik välislendude puhul täielik ei ei nõuete täitmine on vajalik kõigi lendude puhul ei ei ole vajalik jah nõuete täitmist ei nõuta ei ei ole vajalik ei nõuete täitmine on vajalik siselendude puhul siselennud ei ole vajalik jah nõuete täitmist ei nõuta siselennud ei ole vajalik ei nõuete täitmine on vajalik siselendude puhul

Liikmesriigid peaksid kontrollima mõlemat kontot (liidu LHÜde kustutamiskontot, millele kantakse tagastatud LHÜd, ja kontot, millele kantakse tagasi antud LHÜd), et hinnata, kas 2012. aasta heitkogustega seoses on nõuete täitmine vajalik. Lennunduse LHÜde arv, mis on tagastatud ja tagasi antud peab olema võrdne vähemalt otsuse nr 377/2013/EL kohaselt tagasi antavate LHÜde arvuga. Tagastatud ühikute arvu ja tagasi antud LHÜde arvu summa peab olema võrdne ühikute koguarvuga, mille õhusõiduki käitaja pidi seoses 2012. aasta heitkogustega tagastama.

Tabel 2

Erandit kasutava õhusõidukikäitaja vastavushindamine

Siselendude heitkogused aastal 2012 Välislendude jaoks eraldatud LHÜd, mis tuleb tagasi anda 2012. aasta lennunduse LHÜd, mis on tagasi antud Tagastatud ühikud Nõuetele vastavuse seis 200 100 100 lennunduse LHÜd 200 LHÜd nõuete täitmist ei nõuta 200 100 200 LHÜd 100 lennunduse LHÜd nõuete täitmist ei nõuta 200 100 50 lennunduse LHÜd, 50 LHÜd 150 LHÜd, 50 lennunduse LHÜd nõuete täitmist ei nõuta

6. 2013. AASTA LENNUNDUSE LHÜDE VÄLJAANDMINE

2013. aasta lennunduse LHÜsid ei anta välja enne septembri lõppu, et saaks võtta arvesse eeldatavaid edusamme ICAO 38. assambleel. Lennunduse LHÜsid jaotavad liikmesriigid pärast vajalike menetluste lõpuleviimist. Seejärel teeb Euroopa Komisjon kõnealused LHÜd liidu registris kättesaadavaks.

2013. aasta LHÜde väljaandmise ajakava ei mõjuta õhusõiduki käitajaid. 2013. aastaks välja antud lennunduse LHÜsid ei saa 30. aprilliks 2013 tagastada, et täita 2012. aasta heitkogustega seotud nõudeid.

7. ENAMPAKKUMISEL MÜÜDAVATE LENNUNDUSE LHÜDE ARV NING ENAMPAKKUMISTEL MÜÜDAV OSA

Peatamisotsuse kohaselt müüakse enampakkumisel 15 % ringluses olevatest 2012. aasta lennunduse LHÜdest. Tagasi antud 2012. aasta lennunduse LHÜd tunnistatakse kehtetuks ning seega ei loeta neid ringluses olevateks LHÜdeks. LHÜd, mida enne 1. maid 2013 enampakkumisel ei müüdud, müüakse enampakkumisel aastate 2013–2020 lennunduse LHÜdena.

Lennunduse LHÜde 2013. aasta enampakkumiste kalender määratakse kindlaks hiljem.

(1) ELT L 275, 25.10.2003, lk 32.

(2) ELT L 113, 25.4.2013, lk 1.

(3) ELT L 122, 3.5.2013, lk 1.

(4) ELT L 103, 23.4.2009, lk 10.

(5) I lisa punkti j kohaselt jäetakse välja lennud, mis kuuluksid lennunduse alla ja mida sooritab kommertslennuettevõtja, kelle lendude arv kolmel järjestikusel neljakuulisel perioodil on vähem kui 243 lendu perioodi kohta või kelle tekitatud iga-aastane heitkogus kokku on alla 10 000 tonni aastas.